Järvikaisla

Järvikaisla (Schoenoplectus lacustris, entinen Scirpus lacustris) on rantavedessä kasvava tuulipölytteinen sarakasveihin kuuluva kasvi, jota usein sekoitetaan järviruokoon.

Ulkonäkö ja koko 
Järvikaisla kasvaa 1–2 metriä korkeaksi. Sen varsi on täyteinen ja lehdetön. Sen kukinnot ovat ruskeita tähkiä, jotka sijaitsevat tavallisesti 2–5 tähkän ryhminä.

Levinneisyys 
Järvikaislaa tavataan Euroopassa suunnilleen Oulun korkeudelta etelään, sekä Siperian länsiosissa. Suomen sisävesissä järvikaisla on yleinen Ahvenanmaata ja Lappia lukuun ottamatta. Piisami on hävittänyt järvikaislaa paikoittain.

Elinympäristö 
Järvikaisla kasvaa järvissä ja vähäsuolaisessa murtovedessä kuten Suomenlahdessa ja Pohjanlahdessa kahden metrin syvyyteen asti.

Käyttö 
Järvikaislan varsista on valmistettu koreja, mattoja ja kattokatetta. Rautatorvissa sydeksi poltetut varret ovat sopineet musteen valmistukseen. Syksyisin järvikaislaa on niitetty karjan rehuksi.

Lähteet

Aiheesta muualla 
Laji.fi: Järvikaisla (Schoenoplectus lacustris)
Pinkka, Lajintuntemuksen oppimisympäristö: Järvikaisla (Schoenoplectus lacustris)
Nettikasvio: Järvikaisla (Schoenoplectus lacustris)
Den virtuella floran: Järvikaisla (Schoenoplectus lacustris) 
ITIS: Schoenoplectus lacustris 
United States Department of Agriculture (USDA): Schoenoplectus lacustris 
Flora of China: Schoenoplectus lacustris 

Järvikaislat